CELEX: C2004/314/08
Language: sk
Date: 2004-12-18 00:00:00
Title: Vec C-441/04: Návrh na začatie konania o prejudiciálnej otázke, ktorý podal Landesgericht Klagenfurt uznesením zo dňa 13. augusta 2004 vo veci A-Punkt Schmuckhandels GmbH proti Claudia Schmidt

18.12.2004   
            
            
               SK
            
            
               Úradný vestník Európskej únie
            
            
               C 314/5
            
         Návrh na začatie konania o prejudiciálnej otázke, ktorý podal Landesgericht Klagenfurt uznesením zo dňa 13. augusta 2004 vo veci A-Punkt Schmuckhandels GmbH proti Claudia Schmidt
   (Vec C-441/04)
   (2004/C 314/08)
   Landesgericht Klagenfurt (Rakúsko) podal uznesením z 13. augusta 2004 na Súdny dvor Európskych spoločenstiev návrh na začatie konania o prejudiciálnej otázke vo veci A-Punkt Schmuckhandels GmbH proti Claudia Schmidt, ktorý bol doručený kancelárii Súdneho dvora dňa 20. októbra 2004.
   Landesgericht Klagenfurt žiada Súdny dvor, aby rozhodol o nasledujúcich otázkach:
   
               1)
            
            
               Musia sa články 28 a 30 Zmluvy o ES vykladať tak, že je zaručená sloboda žalovanej navštevovať v rámci jej podnikateľskej činnosti súkromné osoby za účelom predaja a zbierania objednávok strieborných šperkov?
            
         
               2)
            
            
               V prípade kladnej odpovede na túto otázku, predstavuje právna úprava členského štátu, ktorá zakazuje predaj strieborných šperkov vo forme navštevovania súkromných osôb za účelom predaja a zbierania objednávok strieborných šperkov, obmedzenie voľného pohybu tovaru v zmysle článkov 28 a 30 Zmluvy o ES?
            
         
               3)
            
            
               V prípade kladnej odpovede aj na túto otázku, nie je vnútroštátna právna úprava, ktorá v rozpore s článkami 28 a 30 Zmluvy zakazuje predaj strieborných šperkov vo forme navštevovania súkromných osôb za účelom predaja prípadne zbierania objednávok strieborných šperkov, v rozpore s právom jednotlivca na predaj strieborných šperkov prostredníctvom navštevovania súkromných osôb za účelom predaja a zbierania objednávok strieborných šperkov?